# lav4e РЕПУБЛИКА БЪЛГАРИЯ

#  Министерство на земеделието,храните и горите

 Областна дирекция “Земеделие”-гр. Сливен

**ЗАПОВЕД**

**№ РД-04-55**

**СЛИВЕН, 14.06.2021 г.**

На основание чл. 3 и 4 от Устройствен правилник на Областните дирекции „Земеделие“ с оглед разпоредбите на, във връзка с чл. 4, ал. 4 и чл. 6, ал. 1, т. 2 от Закона за опазване на земеделските земи/ЗОЗЗ/, Наредба № 8121з-968 от 10.12.2014 г. за правилата и нормите за пожарна безопасност при извършване на дейности в земеделски земи в Област Сливен във връзка с писмо изх. № 91-253/16.04.2021 на Директора на Дирекция „Сигурност“ към МЗХГ, заведено в ОД „Земеделие“ Сливен с вх. № РД-12-01-175/16.04.2021 г. и писмо вх. № РД-12-02-573/11.06.2021 г. на ОД „Земеделие“ Сливен във връзка със Заповед на Областен управител на област Сливен № РД-11-01-047/09.06.2021 г.

**НАРЕЖДАМ:**

1. Определям за пожароопасен сезон в земеделски земи по чл. 2 от Закона за собствеността и ползването на земеделски земи в област Сливен периода от 14.06.2021 г. до 31.10.2021 г.
2. Определям настъпване на етап „Восъчна зрялост“ на посевите от житни култури/пшеница, ечемик, ръж, тритикале и овес/ от 14.06.2021 г.
3. Да не се допуска паленето на открит огън, тютюнопушенето и паркирането на моторни превозни средства в площите с посеви и на разстояние по малко от 50 м до тях, от настъпването на восъчната зрялост до окончателно прибиране на реколтата и изораване на стърнищата съгласно чл.6 от „Наредба № 8121з-968 от 10 декември 2014 г. за правилата и нормите за пожарна безопасност при извършване на дейности в земеделски земи“.
4. Не се разрешава в земеделски земи палене на стърнища и други растителни отпадъци и използването на открити огнеизточници на основание чл.12 от Наредба № 8121з-968 от 10 декември 2014г. за правилата и нормите за пожарна безопасност при извършване на дейности в земеделски земи“ и чл.6 от Закона за опазване на земеделски земи.
5. Съгласно текста на чл.41 а, ал. 1 от ЗОЗЗ: наказва се с глоба от 1500 до 6000 лв. ползвателят на земеделска земя, на която е извършено изгаряне на стърнища и други растителни отпадъци, чл. 41, ал.3: при повторно нарушение наказанието е от 2000 до 12 000 лв.
6. На основание чл.13. от Наредба №8121з-968 от 10 декември 2014 г. за правилата и нормите за пожарна безопасност при извършване на дейности в земеделски земи, юридическите и физическите лица, осъществяващи дейности в земеделски земи да организират и изпълняват изискванията на наредбата и да уведомят писмено съответната РСПБЗН преди започване на жътвата в площи над 100 дка.
7. Водачите на земеделска техника да спазват установените правила и норми на пожарна безопасност съгласно чл.14 от наредбата.
8. Лицата, изпълняващи задължения като физическа охрана и наблюдение на земеделските земи, да познават и спазват установените правила и норми за пожарна безопасност съгласно чл. 15 от горепосочената наредба.
9. При жътва в площ над 100 дка да се осигурява дежурство на трактор с водач с прикачен плуг с минимална широчина на захвата 1 м.
10. При складиране или съхраняване на открито в земеделските земи грубите фуражи/слама, сено и др./ да се обособяват на фигури с единично тегло до 200 т и в група до 600 т върху терен, почистен от растителни отпадъци с разстояние между фигурите не по малко от 15 м, между групите не по малко от 50 м, на разстояние не по малко от 10 м от пътища и 50 м от горски насаждения с пожарозащитни ивици с широчина най-малко 5 метра.
11. В жътвената кампания да се използва земеделска техника, която отговаря на изискванията на производителя за безопасна експлоатация.
12. До участие до жътвена кампания да се допуска земеделска техника преминала технически преглед, осигурена с изискващите се пожаротехнически средства и искрогасители съгласно наредбата.
13. При възникване на пожар незабавно да бъде уведомен директора на ОД“Земеделие“ Сливен.
14. Настоящата заповед да се оповести публично на интернет - страницата на ОД“Земеделие“ Сливен.
15. Копие от настоящата заповед да се предостави до Кметовете на общини от област Сливен, Регионална дирекция „Пожарна безопасност и защита на населението“, Районните служби „Пожарна безопасност и защита на населението“, Сдружение на земеделските производители „Хаджи Димитър“ – Сливен, Общинските служби по земеделие за сведение на земеделските производители.
16. Контрол по изпълнение на Заповедта възлагам на Руси Радев – Главен секретар на ОД“Земеделие“ Сливен.

Настоящата Заповед да се доведе до знанието на лицата за сведение и изпълнение.

**ТОДОР БРАТАНОВ ПП**

**Директор ОД”Земеделие” Сливен:**